2021. gada 3. janvārī

**Piektajā Pasaule kausa posmā starp latvietēm labākā Aparjode**

Svētdien, 3. janvārī Eberspacher Pasaules kausa piektā posma noslēdzošā diena iesākās ar dāmu sacensībās, kurās starp 28 kamaniņu braucējām divas latvietes: Elīza Tīruma un Kendija Aparjode.

Pēc pirmā brauciena labākā no latvietēm Kendija Aparjode, kura finišēja 51.269 sekundē, ierindojoties devītajā pozīcijā, tūlīt aiz viņas tautiete Elīza Tīruma, finišējot 51.331 sekundē.

Pirmā brauciena līdere – vāciete Jūlija Taubitsa *(Julia Taubitz),* finišējot 50.730 sekundēs, otrā – līderei piekāpjoties par 0.109 sekundēm – Natālija Gaizenbergere *(Natalie Geisenberger),* bet trešā – austriete Madelaine Egle *(Madeleine Egle)* [+0.120].

Otrajā braucienā Kendija Aparjode saglābā devīto pozīciju [+1.253], bet Elīza Tīruma otrajā braucienā finišēja ar 11. rezultātu un arī divu braucienu summā ierindojās 11. vietā [+1.287].

Ātrākā šodienas sacensībās – vāciete Jūlija Taubitsa *(Julia Taubitz)* [1:41.402], atkal otrajā pozīcijā – pieredzējusī Nātālija Gaizenbergere *(Natalie Geisenberger),* kas divu braucienu summā tautietei piekāpās par 0.310 sekundēm, bet trešo pozīciju saglabāja austriete Madelaine Egle *(Madeleine Egle)* [+0.368].

Plkst. 13.40 Eberspacher Pasaules kausa piektais posms noslēgsies ar komandu stafeti, kurā Latviju pārstāvēs Kendija Aparjode, Artūrs Dārznieks un duets Andris Šics/Juris Šics.

Latvijai komandu stafetē seko līdzi tiešraidē Helio un Shortcut kanālā Best4Sport TV.

Informāciju sagatavoja:

LKSF sabiedrisko attiecību speciāliste

Ieva Ose

Tel. 28266456